วันก่อนมีโอกาสพาครอบครัวไปทานอาหารอิตาเลี่ยนมาดดีที่ซอยกลางสุขุมวิท 49 ชื่อ "La Bottega Di Luca" เป็นร้านบรรยากาศทันสมัยสุดๆ สวยงามสะอาดสะอ้าน ทางเข้ามีตู้แช่ไวน์มหึมาหลากหลายยี่ห้อ ส่วนใหญ่เป็นของอิตาลี ลูกค้าส่วนใหญ่เป็นวัยทำงานมืออาชีพและครอบครัว คะแนนบรรยากาศห้าดาวเต็ม บริการใช้ได้สำหรับร้านที่ลงทุนขนาดนี้ มีการฝึกฝนมาดีให้คะแนนสี่ดาว อาหารจะโดดเด่นเรื่องพาสต้า ทุกคนแนะนำ"พาสต้าหอยลาย" รสชาติดีให้คะแนนสี่ดาว ครอบครัวผู้เขียนชื่นชม"บิสเต๊กก้า"หนึ่งกิโล หมักและย่างมาได้พอดี อร่อยมาก ให้คะแนนห้าดาวเต็ม ถึงตอนนี้อิ่มมากเลยไม่ได้ชิมของหวานที่คนอื่นสั่งมา สรุปรวมแล้วบรรยากาศดีมากแต่อาหารพอใช้ได้ สนนราคาค่อนข้างแพงเข้ากับบรรยากาศในอนาคตจะกลับมาลองจานอื่นอีก